«Սիրելի բարեկամներ։ Իմ մասին բոլորովին մի՛ անհանգստացեք․ մի ժամ առաջ ինձ, գաղափարակից ընկերներիս և այսօր առավոտյան Երևանի փողոցներից ապօրինաբար բերման ենթարկված այլ անձանց 15 ժամ Ոստիկանության ակադեմիայում արգելափակելուց հետո ազատ են արձակել։ Իմ դեմ որևէ բիրտ ուժ չի կիրառվել։ Ելնելով պահի ծանրությունից՝ իրադարձություններն այժմ չեմ մեկնաբանելու․ ընդամենն ասեմ, որ Ինքնիշխան Հայոց պետությունն ի հեճուկս ամեն արտաքին չկամության և ներքին թշվառությունների կայանալու է, թուրքին տարածք չի հանձնվելու, իսկ վարչագաղափարական ժառանգականությամբ միմյանցից ածանցված երեք ապապետական վարչախմբերի հանցագործ ստահակներն իրենց արժանի տեղը կգտնեն պատմության աղբանոցում»։